
TÁJÉKOZTATÓ

a központi költségvetési szervek előzetes és korrekciót követő kincstári beszámolójának eltéréseiről

Az államháztartás működési rendjéről szóló 217/1998.(XII.30.) kormányrendelet 146. §-a értelmében a költségvetési szerveknek módjuk van a decemberi előzetes zárást követően a teljesítési adatok korrekciójára január 31-ig bezárólag, a kincstári és az intézményi nyilvántartások közötti eltérés minimalizálása érdekében. Ezt azonban korlátozhatja az előirányzati szabad keret hiánya, mivel az Államháztartási Hivatal előirányzati nyilvántartási rendszere december végén lezárásra kerül. 

A központi költségvetési szervek kincstári beszámolója a 2003. január hónapban végrehajtott korrekciók után, egyenlegében 6,5 Mrd Ft-tal nagyobb hiányt mutat, mint a korrekciót megelőző 2002. december 31-i kincstári előzetes mérleg szerinti, ami 5,0 Mrd Ft volt. 

Az összességében 6,5 Mrd Ft növekedés elsősorban a maradványhoz kapcsolódó – a törvény szerinti kiadások és bevételek között el nem számolható – pénzforgalmi tételekből történt átrendezés következménye. A kiadási és bevételi főösszegben egyaránt azonos összegű változást okozott az év közben kincstár felé fel nem adott – pénzforgalom nélküli – tételek januári rendezése és a téves adatszolgáltatások helyesbítése.

Kiadások

A korrekciós tételek közül megemlítendő, hogy több fejezet januárban rendezte a tárgyévi függő, átfutó, kiegyenlítő kiadásai egy részét: 47,2 Mrd Ft-os nagyságrendben. Kiemelt előirányzatonként vizsgálva megállapítható, hogy a törvény szerinti kiadások 60,9 Mrd Ft-os eltérése elsősorban az alábbi előirányzatokon jelentkezik:

· személyi juttatások



15,3 Mrd Ft

· munkaadókat terhelő járulékok

  3,3 Mrd Ft



· dologi kiadások




22,3 Mrd Ft

· intézményi beruházási kiadások

  7,7 Mrd Ft

· egyéb intézményi felhalmozási kiadások
  8,8 Mrd Ft


Egyenlegében - figyelembe véve a jelzett tárgyévi függő, átfutó, kiegyenlítő kiadások rendezését is - 13,7 Mrd Ft-tal növekedett a kiadások összege a korrekció után.

Bevételek
A törvény szerinti bevételek növekedése 13,4 Mrd Ft, mely döntően az alábbi kiemelt előirányzatokon mutatkozik:

· intézményi működési bevételek


7,9 Mrd Ft

· felhalmozási célú pénzeszköz-átvételek

3,0 Mrd Ft

· kölcsönök igénybevétele és visszatérülése

1,6 Mrd Ft

A nem azonosított bevételek 15,2 Mrd Ft-os rendezését, valamint a  tárgyévi függő, átfutó, kiegyenlítő bevételek 8,9 Mrd Ft-os növekedését is figyelembe véve a bevételi eltérés egyenlege 7,2 Mrd Ft.



Az előzőek alapján a hiányt módosító összes eltérés 6,5 Mrd Ft.

